Kaunialan sotavammasairaalan kehittämistä tukeva ryhmä

Asettaminen	
	Sosiaali- ja terveysministeriö on tänään tekemällään päätöksellä asettanut tukiryhmän Kaunialan sotavammasairaalan toiminnan kehittämiseksi. 	

Toimikausi	
	1.11.2004 - 31.3.2007  	

Tausta	
	Vuoden 2003 alun STM:n Kauniala –työryhmän ja vuoden 2004 alun Valtiokonttorin selvitysten (BearingPoint Oy) pohjalta sovittiin Kaunialan sotavammasairaalan kehittämistä ja  tulevaisuutta koskevasta kehittämisstrategiasta ministerien Sinikka Mönkäreen ja Liisa Hyssälän johdolla 11.5.2004. Sotainvalidien Veljesliitto laatii Kaunialan kehittämisohjelman, jossa laitoksen taloudellinen ja toiminnallinen perusta on saatettu kestävälle pohjalle. Kehittämisohjelma sisältää toimenpiteet alijäämän kattamiseksi ja Kaunialan sotavammasairaalan tulevan käytön linjaukset. Ohjelmassa kuvataan talouden kolmen vuoden kehitys. Valtion taloudellinen tuki taataan siten, että Valtiokonttori maksaa vuoden 2004 tasoista hoitopäivähintaa seuraavan kolmen vuoden ajan siten, että nykyinen hoidon taso voidaan turvata ja samalla kattaa aikaisempaa alijäämää.

Sotainvalidien Veljesliitto toimitti ministeriölle alustavan, yleisluontoisen kehittämisohjelmaa koskevan muistion 31.5.2004. Lisäksi Veljesliiton hallitus on 17.8.2004 tehnyt päätöksen Kaunialaa koskevan selvityksen teettämisestä tämän vuoden marraskuun loppuun mennessä. Selvityksen tarkoituksena on toimia Sotainvalidien Veljesliiton Kaunialaa koskevan kehittämisohjelman pohja-aineistona. Tavoitteena on, että selvitys jo on laadittu operatiivisella tasolla. Selvityksen valmistuttua Veljesliitto laatii Kaunialan kehittämisohjelman. 

Kehittämisohjelman hyväksyminen yhteistyön pohjaksi vahvistetaan eri osapuolten (sosiaali- ja terveysministeriö, Valtiokonttori, Sotainvalidien Veljesliitto) allekirjoituksin. Ohjelma toteutetaan vv. 2004 - 2006. Veljesliitto ja Kaunialan sotavammasairaala vastaavat ohjelman toimeenpanosta. Sosiaali- ja terveysministeriö asettaa tukiryhmän yhteistyön pohjaksi hyväksytyn Kaunialan kehittämisohjelman toimeenpanon tukemiseksi.	

Tavoitteet	
	Tukiryhmän tavoitteena on tukea ja seurata Kaunialan sotavammasairaalan kehittämisohjelman toimeenpanoa. Yhteistyön lähtökohtana on sotainvalidien hyvän hoidon turvaaminen sotilasvammalain mukaisesti.	

Tehtävä	
	Tukiryhmän tehtävänä on: 
1.	tukea Kaunialan kehittämisohjelman valmistelua ohjelman laadintavaiheessa.
2.	tukea ja seurata  eri osapuolten (sosiaali- ja terveysministeriö, Valtiokonttori, Sotainvalidien Veljesliitto) hyväksymän kehittämisohjelman toimeenpanoa, 
3.	antaa tarvittaessa asiantuntija-apua kehittämisohjelman laadinnan ja toimeenpanon eri vaiheissa; sekä
4.	raportoida vuosittain kehittämisohjelman toimeenpanon tilanteesta tukiryhmän asetta-jalle.	

Organisointi	
		Tukiryhmän puheenjohtaja:	
		Risto Pomoell, lääkintöneuvos, sosiaali- ja terveysministeriö 	
			
		Jäsenet:	
		Anne Koskela, hallitussihteeri, sosiaali- ja terveysministeriö 	
		Hanna Nyfors, ylitarkastaja, sosiaali- ja terveysministeriö 	
		Marja-Liisa Taipale, linjanjohtaja, Valtiokonttori 	
		Juhani Saari, pääsihteeri, Sotainvalidien Veljesliitto r.y. 	
		Jan Lindgren, johtaja, Kaunialan sotavammasairaala 	
			
		Kutsutut asiantuntijat:	
		Arto Mynttinen, laskentapäällikkö, sosiaali- ja terveysministeriö 	
		Harriet Finne-Soveri, ylilääkäri, Sosiaali- ja terveysalan tutkimus- ja kehittämiskeskus, Stakes 	
		Päivi Voutilainen, kehittämispäällikkö, Sosiaali- ja terveysalan tutkimus- ja kehittämiskeskus, Stakes 	
		Hannu Alaranta, johtaja, ylilääkäri, Invalidiliitto ry 	
			
		Sihteerit:	
		Pirjo Korteala, apulaisjohtaja, Valtiokonttori 	
		Kirsi Lehtonen, talousjohtaja, Sotainvalidien Veljesliitto ry	

Kustannukset ja rahoitus	
	Työryhmän työskentely toteutuu virka-aikana, menot maksetaan sosiaali- ja terveysministeriön momentilta 33.01.21.	

	Kansliapäällikkö	Markku Lehto

	
	
	Apulaisosastopäällikkö	Riitta Viitala	

LIITTEET	
	Kaunialan kehittämisen jatkosuunnitelma 11.5.2004	

JAKELU	
	Päätöksessä mainitut	

TIEDOKSI	
	Sosiaali- ja terveysministeri Sinikka Mönkäre 
Peruspalveluministeri Liisa Hyssälä
Erityisavustaja Janne Metsämäki
Erityisavustaja Terttu Savolainen
Valtiokonttori, Vakuutus-tulosyksikkö, Veteraanipalvelut-linja, Sotilasvamma- ja veteraaniasiain neuvottelukunta
Stakes
Sotainvalidien Veljesliitto
Kaunialan sotavammasairaala
Valtakunnallinen rintamaveteraaniasiain neuvottelukunta
STM/hankerekisteri
STM/kirjaamo
STM/viestintäyksikkö
STM/TAO
STM/PSO
STM/TRO